Kinderbediening Videoreeks – NG Tygerpoort
Episode 1, Onderwerp:
Die Gesin is die plek in waarheen jy kan gaan waar jy altyd aanvaar sal word. Jy mag moeg en hartseer wees en sommer ook net jouself.
Jesus het ons vir mekaar gegee om ook by mekaar sy liefde aan te voel.
Voor die video speel, vra eers vir mekaar die volgende vrae:
Wat was jou lekkerste deel van die dag?
Wat was vir jou die slegste deel van die dag?
Waarna sien jy uit in hierdie week?
Na afloop van die video, gesels saam oor wat julle geleer het uit die video en vra ook weer ‘n paar opvolg vrae:
Waarheen gaan jy graag as jy nie lekker voel nie, of hartseer is?
Het julle al gevoel een van ons was ook bietjie kwaai of hartseer, en hoe het julle daaroor gevoel?
Hoe dink julle kan ons mekaar help as ons sien die ander een het ‘n slegte dag gehad?
Geniet elke oomblik hiervan! Ons sien uit na die reis saam met julle. Ons hoop hierdie gee vir julle ‘n lekker geleentheid om saam tyd te spandeer!
Hier is ons skakel vir hierdie week se KwaliTYD met die Kidz, episode1!
Episode 2, Onderwerp:
Binne jou gesin het jy ‘n spesiale plek wat NET jy kan vol sit.
Almal is ewe belangrik, daarom mis ons mekaar as ons nie altyd by mekaar kan wees nie.
Al voel ons soms of boetie of sussie of mamma of pappa belangriker is as ek of een van die ander, veral as hulle siek voel of iets oulik gedoen het, is dit nie nodig om afgeskeep te voel nie. NET jy kan jy wees, en niemand anders nie.
Jy, met al jou foute en mooi dingetjies, is vir jou gesin en veral vir Jesus spesiaal.Net soos die herder die skapie gaan soek wat afgedwaal het, sal daar met jou ook moeite gedoen word wanneer jy dalk dit nodig het.En net so sal Jesus ons ook NOOIT vergeet of afskeep nie.
Al doen ons soms die verkeerde dinge, maak dit Hom nie minder lief vir ons nie, en ook nie vir ons minder spesiaal nie. ‘n Paar vragies wat julle na afloop van die video kan bespreek verskyn in die laaste minuut van die video. Klik op dié skakel om die video te kyk!
Episode 3, Onderwerp:
Begin weer julle KwaliTYD oomblik met die volgende paar vrae:
Wat was jul hoogte- en laagte punt vir die dag?
Hoe het jy gereageer op die laagte punt?
Hoe gaan jy volgende keer so iets hanteer?
Waarna sien julle uit in die week wat voorlê?
Na afloop van die video, gee mekaar kans om te bid en probeer om mekaar te seen met mooi wense.
Om vir die kleintjies te verduidelik wat dit is om mekaar te seen, gebruik die eenvoudige taal van “ Wens vir mekaar mooi dinge. Bv. Ek hoop jy kry ‘n lekker verrassing die week, of ek hoop jy voel hoe Jesus jou lief het”
Episode 4, Onderwerp:
Hallo ouers en maats!
Ons laaste Episode vir die kwartaal is hier!
Ons het weer aan die einde van die video ‘n paar vragies, waar julle die video asb moet “pause” (dit gaan nie lank genoeg op bly nieJ )
Na afloop van die video en die vrae wat julle oor gesels het, gee mekaar kans om te bid en probeer om mekaar te seën met mooi wense.
Om vir die kleintjies te verduidelik wat dit is om mekaar te seën, gebruik die eenvoudige taal van “ Wens vir mekaar mooi dinge. Bv. Ek hoop jy kry ‘n lekker verrassing die week, of ek hoop jy voel hoe Jesus jou lief het”
Episode 5, Onderwerp:
Liefste Ouers en Maats,
Ons nuutste Kwali-TYD episode gaan oor ons pragtige skepping. Ons leer dat God die aarde, diere en mense wonderlik en mooi gemaak het, maar ook hoe ons dit moet oppas en om lief te wees vir God se skepping.
Ons het weer aan die einde van die video ‘n paar vragies, wat julle kan gebruik om jul gesprek aan die gang te sit.
Episode 6, Onderwerp:
Kain en Abel se verhaal,
Waarna sien julle uit in die week/vakansie wat voorlê?
Om vir die kleintjies te verduidelik wat dit is om mekaar te seën, gebruik die eenvoudige taal van “Wens vir mekaar mooi dinge. Bv. Ek hoop jy kry ‘n lekker verrassing die week, of ek hoop jy voel hoe Jesus jou lief het”
Episode 7, Onderwerp:
Noag se verhaal,
Episode 8, Onderwerp:
Episode 9, Onderwerp:
Tema: ONTHOU en VERLANG
Ons praat oor ‘n redelike moeilike onderwerp dié week, dus vra ek dat julle as ouers dalk EERS die video alleen kyk sodat jy self kan besluit of jy en jou kind oor dié onderwerp moet gesels.
Ons kuier saam met Plonsie en Ollie. Plonsie verlang na haar ouma wat dood is en vertel vir Ollie en Wouter van al die lekker dinge wat sy van haar ouma onthou.
Dis altyd lekker om te kyk na fotos en ou stories te vertel. Soms is dit lag stories en soms maak dit ons hartseer. Maar die belangrike ding om te onthou is dat ons mag hartseer wees oor ons verlang, maar ook om die mooi dinge wat ons by die mense of stories geleer het, in ons harte vas te hou.
Episode 10, Onderwerp:
In Episode 10 gesels ons oor vrees of bang wees.
Almal van ons het al bang gevoel of sommer ongemaklik in ‘n vreemde situasie. Koekoes, Tjoppie en Wouter leer ons die verskil tussen bang en versigtig wees.
Ons hoef nooit bang te wees nie, want ons weet Jesus is by ons en Hy wil nie dat slegte goed met ons gebeur nie. Maar dit beteken nie dat ons net kan doen wat ons wil en onverantwoordelike dinge aanvang of onsself in situasies laat beland wat vir ons sal gevaar inhou nie… Daarom moet ons versigtig ook wees.
En al sou jy ooit voel jy is bietjie bang of onseker, kan jy altyd onthou “Kinders van die Here het NIKS om voor bang te wees,” nie
Episode 11, Onderwerp:
BAIE dankie vir julle ondersteuning met ons videos. Ons is dankbaar dat ons saam met julle kon reis in die begin van ons nuwe bediening en saam met julle kon leer en gesels.
In hierdie laaste video vier ons saam KERSFEES!!
Lees saam met ons ‘n mooi gedeelte van die Kersverhaal in Lukas 2
Mag julle ‘n lekker en geseënde Kersfees hê. Veilig reis en heerlik saam met julle families kuier.
Ons sien uit daarna om volgende jaar weer saam met julle te kuier en om nog lekker stories vir julle te vertel.